Tolong jelaskan mengenai Biografi dari C. S. Lewis dalam bahasa melayu

Ayahnya Albert James Lewis (1863–1929) seorang peguam cara bangsa Wales manakala ibunya Florence Augusta Lewis Hamilton (1862–1908) datang daripada keturunan paderi - ayah Florence sendiri paderi mazhab Gereja Ireland manakala kedua-dua datuknya berpangkat uskup. Clive ada seorang abang sulug bernama Warren "Warnie" Hamilton Lewis.

Clive diajarkan pengajar peribadi sehingga ibunya meninggal akibat menghidap kanser ketika dia berusia 9 tahun. Ayahnya menghantarkannya ke sekolah asrama Wynyard School di Watford, Hertfordshire sepertimana abangnya, namun sekolah tersebut ditutup tidak lama kemudian kerana kekurangan pelajar - guru besar sekolah itu sendiri terpaksa dimasukkan ke dalam rumah sakit jiwa. Clive meneruskan persekolahannya di Campbell College sebatu jauh timur Belfast namun terpaksa berhenti kerana ada masalah kesihatan. Beliau berpindah ke sebuah sekolah persediaan Cherbourg House atau "Chartres" di Malvern; di sanalah beliau lama kelamaan mengabaikan kepercayaan agamanya dan lebih tertarik kepada bidang berkaitan mitologi dan kultus.

Beliau sangat minat akan mitologi-mitologi orang Norse, Yunani dan Ireland; beliau ada juga menaruh minat terhadap bahasa Ireland meskipun tiada bukti ada kecenderungan sendiri belajar bahasa tersebut. Beliau menyanjungi penulisan William Butler Yeats  yang menerapkan budaya Celt dalam karyanya, malah pernah berjumpa dengan Yeats beberapa kali ketika Yeats berpindah ke Oxford.